Նա նշեց, որ հեծանվային շրջագայություն իրականացնելու նպատակ ունեցել է դեռ անցյալ տարի. «Սակայն ամուսնացա եւ չկարողացա նպատակս իրականացնել: Ընդհանրապես խենթություններ շատ եմ անում: Ճանապարհորդությունից մի քանի շաբաթ առաջ ինձ խորհուրդ տվեցին դիմել «Հայաստանի մանուկներ» հիմնադրամին եւ նրանց հետ դրամահավաք կազմակերպել: Նախատեսված գումարն ամբողջությամբ հավաքված չէ, եւ ես պատրաստ եմ շարունակել իմ խենթությունները, միայն թե մնացած գումարն էլ կարողանանք հավաքել»: